ایتالیانین باش ناظیری جیورجیا ملونی طبیعی فلاکتین باش وئردیگی امیلیا-رومانیا بولگه سینه سفر ائدیب.
باشقین‌لار نتیجه‌سینده زیان دیمیش بؤلگه‌لرده وطنداش‌لار و کؤنول‌لولرله گؤروشن جیورجیا ملونی حکومتین فسادلارین آرا‌دان قالدیریلماسی اوچون لازیمی آددیم‌لاری آتاجاغینی بیلدیریب. او، دیمیش زیانین بؤیوک اولدوغونو، بوتون قایناق لارین سفربر ائدیله‌جگینی، ایلکین مرحله‌ده 10-20 میلیون یورو آیریلاجاغینی دئییب.
ملونی ژورنالیست‌لره وئردیگی آچیقلامادا بؤلگه‌نین احتیاج‌لارینی اؤده‌یه‌جک‌لری سؤزونو وئریب.
بو مرحله‌ده بؤلگه‌یه دئین زیانی تخمین ائتمه‌ین چتین اولدوغونو بیلدیرن ملونی "بو، فاجعه ایدی، لاکین بو، هم ده داها گوجلو دیرچلمک اوچون بیر فورصت اولا بیلر. دئین زیانی ایندیکی مرحله‌ده پروقنوزلاش‌دیرماق چتین‌دیر، لاکین چوخلو قایناق لارین سفربر ائتمک لازیم‌دیر" دئییب.
ملونی بؤلگه‌یه دئین زیان و پای‌لانا‌جاق یاردیمین چرشنبه آخشامی ناظیرلر شوراسیندا موذاکیره ائدیله‌جگینی بیلدیریب.
بولگه ده تکجه رومانیا بؤلگه‌سینده 20 مین اولماقلا، عمومی‌لیکده 26 مین نفر ائوینی ترک ائتمک مجبوریتینده قالیب. سیویل ساوونما قوه‌لری دؤرد میندن چوخ عملیات حیاتا کئچیریب. بعضی بؤلگه‌لرده تورپاق سوروشمه‌سی تهلوکه‌سی اولدوغو اوچون هله ده دمیر یول‌لاری باغلی اولا‌راق قالیر.
قارشی‌داکی گون‌لرده بؤلگه‌ده الوئریش‌سیز هاوا شرایطی‌نین داوام ائدجگی و قیرمیزی آژیر سیقنا‌لی‌نین اعلان اولونماسی گؤزلنیلیر.
تاریم، اکینچیلر، یارا‌سیز حالا دوشن ماشین یول‌لاری و توریزم سئکتورو داخیل اولماقلا دیمیش زیان 5 میلیارد یورو قیمتلندیریلیر. عمومی‌لیکده 400 مین تون تاخیلین محو اولدوغو، قارشی‌داکی 4-5 ایل عرضینده میوه-سبزه محصول‌لاری‌نین اوره تیمی‌نین چتین گؤروندوگو بیلدیریلیب.
دیگر طرف‌دن داشقین و داشقین‌لار سببین‌دن ائولرینی ترک ائتمک مجبوریتینده قالان 36 مین نفردن 10 مینی‌نین ائولرینه قاییتدیغی بیلدیریلیب.
اونو دا قئید ائدک کی، گوجلو لئیسان یاغیشلاریندان‌ سونرا باش وئرن سئل و داشقین‌لار نتیجه‌سینده 14 نفر هلاک اولوب.
